อยู่ๆก็มีจุดสีน้ำตาลประมาณ1เซนติเมตรเกิดขึ้นบริเวณแขนขวา2จุดตอนแรกๆมันเป็นสีน้ำตาลอ่อนๆนึกว่าเป็นแค่รอยช้ำธรรมดาจึงไม่คิดอะไรมากแต่พอผ่านไปไม่กี่วันมันเริ่มมีสีเข้มขึ้นพร้อมมีผื่นขึ้นและอาการคันบริเวณจุดนั้นและไปขึ้นบริเวณหลังมือซ้ายอีกหนึ่งจุด อยากทราบว่าอาการเหล่านี้มันเกิดจากอะไรและต้องรักษายังไงคะ?
สวัสดีค่ะ การวินิจฉัยที่เป็นไปได้-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน สาเหตุอาจเกิดจากเป็นภูมิแพ้ หรือแพ้สารสัมผัสเช่นสบู่ น้ำหอม โลชั่น-ตุ่มถูกแมลงกัด มักเป็นตุ่มนูน คัน-งูสวัด เป็นตุ่มน้ำ แสบร้อน มักเกิดในคนที่เคยเป็นอีสุกอีใสมาแล้ว แล้วตอนนี้ร่างกายอ่อนแอลง-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้-เชื้อราที่ผิวหนัง มักมีผื่นแดงคันการให้ได้การวินิจฉัยแน่นอนต้องอาศัยการตรวจร่างกายและเห็นรอยโรคจริงค่ะ หากผื่นแดงนี้คันมาก ปวดบวมมาก ผื่นลุกลามไปบริเวณอื่น มีขนาดใหญ่ มีน้ำหรือหนองไหลจากตุ่ม ควรไปพบแพทย์ผิวหนังเพื่อตรวจเพิ่มเติมการดูแลตัวเองเบื้องต้น ไม่ไปแกะเกาบริเวณผื่น ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัย สามารถรับประทานยาแก้คันได้